|  |  |
| --- | --- |
|  | Hankinta- ym. sopimukset 5 § / 2022 |

Haapaniemen Vissim- ja liikennetarkastelun laatiminen

Selostus ja perustelu Haapaniemen ja Siikalahden alueilta on laadittu vuosien varrella useita liikenneselvityksiä. Alueen maankäyttö on kehittynyt ja kehittyy edelleen pala palalta. Myös Saaristokaupungin, Savilahden maankäytön muutokset vaikuttavat Haapaniemen alueen liikenteeseen. Kuopion alueelle tehdyt ennusteet ja liikennemallit eivät vastaa kaikilta osiltaan nykytilannetta. Siksi on tarpeen laatia vielä jatkoselvitys aiemmille selvityksille. Jatkoselvityksen tarkoituksena on päivittää ja yhdistää aikaisemmat selvitykset.  
  
Aikaisemmat selvitykset ovat:  
• Haapaniemi-Siikalahti liikenneselvitys (2020)  
• Siikaniemen alueen liikenneselvitys (2021)  
Nämä selvitykset ovat Rambollin laatimia. Tämän vuoksi on luontevinta, että myös jatkoselvityksen laatiminen tilataan Rambollilta.  
  
Kaupunki lähetti 5.9.2022 sähköpostitse tarjouspyynnön Rambollille. Tarjous pyydettiin jättämään 16.9.2022 klo 12.00 mennessä. Ramboll jätti tarjouksensa sähköpostitse määräaikaan mennessä. Tarjouspyyntö ja tarjous ovat tämän päätöksen liitteinä. Saatu tarjous on tarjouspyynnön mukainen. Suunnittelun kustannusarvio on 13 600 euroa (alv 0 %).

Päätös Tarjouspyynnön mukainen Haapaniemen Vissim- ja liikenneturvallisuustarkastelu tilataan tarjouksen perusteella Ramboll Finland Oy:ltä. Työn kattohinta on 13 600 euroa (alv 0 %). Kattohintaa ei saa ylittää eikä lisä- ja muutostöitä hyväksytä ilman tilaajalta etukäteen saatua kirjallista tilausta. Työn kulut maksetaan Kuopion kaupunkiympäristön suunnittelupalvelujen konsulttimäärärahoista.  
  
Tämä päätös toimii tilauspäätöksenä.

Toimivallan peruste Kaupunkiympäristön palvelualueen toimintasääntö § 5

|  |  |
| --- | --- |
| Ari Räsänen |  |
| suunnittelupäällikkö |  |

Asiakirja on allekirjoitettu koneellisesti Kuopion kaupungin asian-  
hallintajärjestelmässä. Allekirjoituksen oikeellisuuden voi todentaa kirjaamosta.

Valmistelija

|  |
| --- |
| Jouko Häyrinen, puh. +358 44 718 5423 |

etunimi.sukunimi(at)kuopio.fi

Liitteet Oikaisuvaatimusohje A

Oikaisuvaatimusohje C

Tiedoksianto Päätös on lähetetty sähköpostitse tiedoksi 20.9.2022.

|  |  |
| --- | --- |
| Ramboll Finland Oy |  |

Tiedoksi

|  |
| --- |
| Kaupunginhallitus |
| Kaupunkirakennelautakunta |
| KT-suunnittelu Hanna Väätäinen |

Nähtävänäolo Päätös on yleisesti nähtävänä Kuopion kaupungin verkkosivuilla www.kuopio.fi/paatoksenteko 20.9.2022.

**Liite A kuntalain mukainen oikaisuvaatimusohje**

Tähän päätökseen tyytymätön voi tehdä kirjallisen oikaisuvaatimuksen. Päätökseen ei saa hakea muutosta valittamalla tuomioistuimeen.

**Oikaisuvaatimusoikeus**

Oikaisuvaatimuksen saa tehdä

* se, johon päätös on kohdistettu tai jonka oikeuteen, velvollisuuteen tai etuun päätös välittömästi vaikuttaa (asianosainen) sekä
* kunnan jäsen.

**Oikaisuvaatimusaika**

Oikaisuvaatimus on tehtävä **14 päivän kuluessa** päätöksen **tiedoksisaannista**.

Oikaisuvaatimus on toimitettava oikaisuvaatimusviranomaiselle viimeistään määräajan viimeisenä päivänä ennen viraston aukioloajan päättymistä.

Asianosaisen katsotaan saaneen päätöksestä tiedon, jollei muuta näytetä, seitsemän päivän kuluttua kirjeen lähettämisestä. Käytettäessä tavallista sähköistä tiedoksiantoa asianosaisen katsotaan saaneen päätöksestä tiedon, jollei muuta näytetä, kolmantena päivänä viestin lähettämisestä.

Kunnan jäsenen katsotaan saaneen päätöksestä tiedon seitsemän päivän kuluttua siitä, kun pöytäkirja on yleisesti nähtävänä Kuopion kaupungin verkkosivuilla [www.kuopio.fi/paatoksenteko](http://www.kuopio.fi/paatoksenteko).

Tiedoksisaantipäivää ei lueta oikaisuvaatimusaikaan. Jos oikaisuvaatimusajan viimeinen päivä on pyhäpäivä, itsenäisyyspäivä, vapunpäivä, joulu- tai juhannusaatto tai arkilauantai, saa oikaisuvaatimuksen tehdä ensimmäisenä arkipäivänä sen jälkeen.

**Oikaisuvaatimusviranomainen**

Kaupunkirakennelautakunta

Postiosoite PL 1097, 70111 KUOPIO

Käyntiosoite Suokatu 42

Sähköposti kaupunkiymparisto(at)kuopio.fi

Puhelin 044 718 5113 tai 044 718 5110

**Oikaisuvaatimuksen muoto ja sisältö**

Oikaisuvaatimus on tehtävä kirjallisesti. Myös sähköinen asiakirja täyttää vaatimuksen kirjallisesta muodosta.

Oikaisuvaatimuksessa on ilmoitettava

* päätös, johon haetaan oikaisua
* miten päätöstä halutaan oikaistavaksi ja
* millä perusteella oikaisua vaaditaan.

Oikaisuvaatimuksessa on lisäksi ilmoitettava tekijän nimi, kotikunta, postiosoite ja puhelinnumero.

Jos oikaisuvaatimuspäätös voidaan antaa tiedoksi sähköisenä viestinä, yhteystietona pyydetään ilmoittamaan myös sähköpostiosoite.

**Liite C1 hankintaoikaisuohje / pienhankinnat**

**Hankintaoikaisu** Julkisista hankinnoista ja käyttöoikeussopimuksista annetun lain (1397/2016, jäljempänä hankintalaki) 135 §:n mukaan sellaisen hankintayksikön päätökseen tai muuhun hankintamenettelyssä tehdyn ratkaisun korjaamiseksi, johon ei muutoin sovelleta hankintalakia, voidaan hakea muutosta vaatimalla hankintayksiköltä oikaisua (jäljempänä hankintaoikaisu).

Hankintaoikaisua voi vaatia se, johon päätös on kohdistettu tai jonka oikeuteen, velvollisuuteen tai etuun päätös välittömästi vaikuttaa (asianosainen).

**Hankintaoikaisuaika ja sen alkaminen**

Asianosaisen on esitettävä hankintaoikaisuvaatimus **14 päivän kuluessa** siitä, kun on saanut tiedon hankintayksikön päätöksestä tai muusta hankintamenettelyssä tehdystä ratkaisusta.

Hankintaoikaisuvaatimus on toimitettava hankintayksikölle määräajan viimeisenä päivänä ennen viraston aukioloajan päättymistä.

Tavallista sähköistä tiedoksiantoa käytettäessä ehdokkaan ja tarjoajan katsotaan saaneen päätöksestä oheisasiakirjoineen tiedon, jollei muuta näytetä, kolmantena päivänä viestin lähettämisestä.

Päätös voidaan toimittaa myös postitse kirjeellä, jolloin vastaanottajan katsotaan saaneen asiasta tiedon seitsemäntenä päivänä kirjeen lähettämisestä, jollei muuta näytetä.

Tiedoksisaantipäivää ei lueta oikaisuvaatimusaikaan. Jos määräajan viimeinen päivä on pyhäpäivä, itsenäisyyspäivä, vapunpäivä, joulu- tai juhannusaatto tai arkilauantai, voi oikaisuvaatimuksen tehdä ensimmäisenä arkipäivänä sen jälkeen.

**Hankintayksikkö ja sen yhteystiedot**

Kaupunkirakennelautakunta

Postiosoite PL 1097, 70111 KUOPIO

Käyntiosoite Suokatu 42

Sähköposti kaupunkiymparisto(at)kuopio.fi

Puhelin 044 718 5110, 044 718 5113

**Hankintaoikaisun sisältö**

Hankintaoikaisuvaatimuksesta on käytävä ilmi vaatimus perusteineen, oikaisua vaativan nimi sekä tarvittavat yhteystiedot asian hoitamiseksi.

Hankintaoikaisuun on liitettävä asiakirjat, joihin vaatimuksen tekijä vetoaa, mikäli ne eivät jo ole hankintayksikön hallussa.